cyanic-selkie/wikianc huggingface dataset:
Kolttasaamelaisten historia
Venäjän valtakausi
Vähitellen Koltanmaalle alkoi muuttaa ihmisiä muualta: venäläisiä, karjalaisia, meri- ja tunturisaamelaisia Norjasta, suomalaisia ​​ja jopa muutamia komeja Uralvuorten länsipuolelta. Muuttoliike vaikutti alkuperäiskansojen elinoloihin ja haittasi heidän perinteistä elämäntapaansa. Saamenmaalla ei kuitenkaan ollut vakiintuneita valtionrajoja ennen 1800-lukua, minkä ansiosta kolttien kansa pysyi yhtenäisenä.
Aaro Kivilinna
Pesäpallo
Kivilinna toimi myös Pesäpalloliiton julkaisemien lehtien Laaka ja Kiri päätoimittajana ja otteluiden kuuluttajana. Lisäksi Kivilinna selosti radioon vuonna 1932 pelatun mestarijoukkue Lahden Mailaveikkojen ja muun Suomen parhaimmiston välisen ottelun.
Irjalan kartano
Rakennukset
Irjalan kartanon vanha päärakennus rakennettiin 1760-luvulla. Rakennus oli mansardikattoinen ja se edusti kustavilaista herraskartanotyyliä. Vanha päärakennus tuhoutui tulipalossa 1894. Tilan nykyinen päärakennus on matala 1969 valmistunut omakotitalo.
NextJet
thumb|NextJetin [[British Aerospace ATP|BAe ATP.]] NextJet oli ruotsalainen lentoyhtiö, jonka keskuksena toimi Sollentuna.
Ivalo (nimi)
Nimen alkuperä
Nimi Ivalo on tanskalainen muoto grönlantilaisesta nimestä Ivalu, jonka merkitys on "jänne, suonilanka" tai kuvaannollisesti "jänteikäs, elinvoimainen" ja se on näin ollen eri alkuperää kuin Suomen paikannimi Ivalo, joka on saanut nimensä Ivalojoesta (saameksi Avveeljuuhâ).
Remona Burchell
Remona Burchell (s. 15. syyskuuta 1991) on jamaikalainen pikajuoksija, 4 × 100 metrin viestin olympiavoittaja.
Burchell voitti NCAA:n mestaruuden ulkoradoilla 100 metrillä 2014 sekä sisäradoilla 60 metrillä 2014 ja 2015.
Veropalkkalaitos
Ylimääräiset palkkatilat,, tarvittiin rykmentin esikuntaan kuuluneiden upseerien lisäpalkkojen maksamiseen. Lisäksi puhuttiin jakotiloista. Niiden verot saatettiin käyttää jalkaväkirykmentin miehistön palkkaan, niitä saatettiin osoittaa aputiloiksi köyhälle ratsutalolle, mutta samaa nimeä voitiin käyttää myös yleisnimenä eri tilatyypeille. Lopuksi järjestelmään kuului vielä autiotiloja, joihin sotilaita 30-vuotisen sodan jälkeen yritettiin asuttaa, ja ylläpitotiloja , jotka ylläpitivät miehistöä.
Alice Cooper
Alice Cooper -yhtye (1964–1974)
Alice Cooper -yhtye aloitti maaliskuussa 1964 nimellä The Earwigs, mutta muutti pian nimensä The Spidersiksi. The Spiders-nimi vaihtui parin vuoden kuluttua The Nazziksi ja vuonna 1968 yhtye vakiinnutti nimensä Alice Cooperiksi. Yhtyeen ensimmäinen studioalbumi oli Pretties for You vuonna 1969. Aluksi yhtyeen musiikissa oli kuultavissa paljon psykedeliaa, mutta se jäi vähemmälle vuosien myötä. 1960-luvun jälkipuoliskolla ja 1970-luvun alussa yhtye tuli tunnetuksi teatraalisesta ja shokeeraavasta garage rockistaan sekä kiiltävistä kimalleasuistaan ja silmämeikeistään. Yhtye herätti paheksuntaa lavashowllaan, joka yhdisteli kauhua, väkivaltaista teatteria, vaudevillea ja rockia. Tästä tyylistä alettiin myöhemmin käyttää nimitystä shock rock. Cooperia pidetäänkin yleisesti varhaisimpana teatteria ja rockia yhdistelleistä yhtyeistä. Alice Cooperia pidetään myös yhtenä glam rockin kehittäjistä. Yhtyeen ensimmäinen suuri hitti oli loppuvuodesta 1970 julkaistu ”I'm Eighteen”, jolla yhtye nousi suuren yleisön tietoisuuteen. Alice Cooperin uran suurin yksittäinen hitti on vuoden 1972 ”School's Out”. Alkuperäisen Alice Cooper -yhtyeen menestyksekkäin albumi oli vuoden 1973 Billion Dollar Babies. Yhtye hajosi vuonna 1974 ja heidän viimeiseksi albumikseen jäi Muscle of Love.
Sooloura (1974–)
1980-luvun puolivälissä Cooper raitistui lopullisesti. Glam metal oli nyt muodissa ja Cooper julkaisi vuonna 1986 albumin Constrictor. Se enteili Cooperin paluuta, mutta varsinainen menestys koettiin vuonna 1989 kun Cooper julkaisi Trashin, suosituimman albuminsa neljääntoista vuoteen. Trashilta julkaistiin myös menestyssingle ”Poison”. Vuodesta 1994 vuoteen 2000 hän piti taukoa levyttämisestä, mutta konsertoi silti säännöllisesti. Nykyisin Cooper on levyissään palannut vanhaan 1960- ja 1970-luvun vaihteen soundiinsa. Alice Cooper -yhtye valittiin vuonna 2010 Rock and Roll Hall of Fameen.
Karjala (olut)
Tuotteet
Karjalan raaka-aineina käytetään ohramallasta, vettä, humalaa ja ohratärkkelystä (ei alkoholittomassa).
Christine Dacremont
Ura
Ralliautoilun ohella Dacremont kilpaili myös rata-autoilussa. Hän osallistui muiden muassa kolmesti Le Mansin 24 tunnin ajoon, jossa hän voitti enintään 2-litraisten prototyyppien luokan yhdessä Marianne Hoepfnerin ja Michele Moutonin kanssa vuonna 1975. Dacremont voitti myös naisten luokan Tour de France autokilpailussa vuosina 1975 ja 1976.
Neljä rakkautta
Neljä rakkautta on neljän Pohjoismaan yhteistyöelokuva vuodelta 1951. Sen ruotsalaisen ja suomalaisen osuuden on ohjannut Hampe Faustman ja tanskalaisen ja norjalaisen osuuden Johan Jacobsen, joilla kummallakin oli takanaan kymmeniä elokuvaohjauksia. Käsikirjoitustiimissä oli mukana muun muassa Mika Waltari.
Patrick Thoresen
Seurajoukkueissa
Kauden 2003–2004 Thoresen pelasi pääosin Ruotsin toiseksi korkeimmalla sarjatasolla Allsvenskanissa Mörrumissa, mutta pelasi myös kaksi ottelua Elitserienin Djurgårdenissa. Kaudet 2004–2006 Thoresen pelasi vakituisesti Ruotsin Elitserienissä Djurgårdenissa. Jälkimmäinen kaudella hän teki 36 pistettä 50 ottelussa. Hän pelasi keväällä 2006 pudotuspelit Itävallassa Salzburgin joukkueessa.
Kaudeksi 2015–2016 Thoresen halusi pois Venäjältä ja siirtyi Djugårdeniin.
Maajoukkueessa
Ensimmäisen kerran Thoresen edusti Norjan maajoukkuetta miesten arvoturnauksessa 1.divisioonan MM-kilpailuissa vuonna 2004. Vuonna 2005 Thoresen oli nostamassa Norjaa 1. divisioonasta MM-tasolle. Vuonna 2004 Thoresen oli Norjan paras pistemies tehopisteillä 4+5 ja koko turnauksen kolmanneksi tehokkain pelaaja.
Portimojärvi (Ranua)
Järven kunnostamisen toteuttavat Lapin ympäristökeskus sekä Ranuan kunta. Kunnostustyön kustannuksista 70% maksaa Euroopan aluekehitysrahasto, loput maksaa Ranuan kunta. Kunnostustoimien tavoitteena on vesi- ja virkistyskäyttöalueiden sekä maisemakuvan parantaminen. Töiden yhteydessä vesikasvustoa niitetään ja järven vedenpintaa nostetaan pohjapatojen avulla noin puoli metriä.
Piskarjovkan hautausmaa
Muistohautausmaan rakentaminen aloitettiin vuonna 1955 arkkitehtien Aleksandr Vasiljevin ja Jevgeni Levinsonin suunnitelman mukaisesti. Kahdenkymmenen kuuden hehtaarin laajuiselle alueelle muotoiltiin 186 suurta hautakumpua ja istutettiin tuhansia puita, pensaita ja ruusuja. Sisäänkäyntiä reunustaa kaksi paviljonkia, joissa esitellään Leningradin piirityksestä kertovia asiakirjoja ja valokuvia. Yksi näyttelyesineistä on kopio Tanja Savitševan päiväkirjasta. Paviljonkien friisien tekstit on kirjoittanut runoilija Mihail Dudin.
Yläterassin keskellä palaa Mars-kentältä tuotu ikuinen tuli. Sen portailta alkaa kolmesataa metriä pitkä yhteishautojen reunustama käytävä. Hautausmaan keskuksen muodostaa synnyinmaata symboloiva äiti-patsas (kuvanveistäjät Vera Isajeva ja Robert Taurit). Sen taustana on kivimuuri, johon on hakattu runoilija Olga Bergholtzin säkeet:
Henrika Ringbom
Kunnianosoitukset
Ringbom oli vuonna 2014 ehdolla Runeberg-palkinnon saajaksi teoksella Öar i ett hav som strömmar. Hänelle myönnettiin 2021 valtion viisivuotinen taiteilija-apuraha.
Daniela Bianchi
Daniela Bianchi (s. 31. tammikuuta 1942) on italialainen näyttelijä. Hänet muistetaan parhaiten Tatiana Romanovan roolista James Bond -elokuvassa Salainen agentti 007 Istanbulissa (1963).
Under Wraps
Alkuperäinen vinyyliversio sisälsi 11 kappaletta. ”Astronomy”, ”Tundra”, ”Automotive Engineering” ja ”General Crossing” olivat vain kasettiversiossa. Nykyiset cd-versiot sisältävät kaikki 15 kappaletta.
The Batman (elokuva)
The Batman on vuonna 2022 ensi-iltansa saanut yhdysvaltalainen supersankarielokuva, joka pohjautuu DC Comicsin Batman-sarjakuvahahmoon. Sen on ohjannut Matt Reeves, joka myös käsikirjoitti elokuvan yhdessä Peter Craigin kanssa. Pääosissa esiintyvät Robert Pattinson, Zoë Kravitz, Paul Dano, Jeffrey Wright, John Turturro, Peter Sarsgaard, Andy Serkis ja Colin Farrell.
La Sfera
La Sfera on 1400-luvulla kirjoitettu aikanaan laajalle levinnyt maantieteellinen teos. Sen kirjoittajan uskotaan olleen firenzeläinen renessanssikauppias Gregorio Dati (1336–1425). Myös Datin isoveljeä Leonardoa on arveltu teoksen laatijaksi. Leonardo oli munkki, joka kirjoitti saarnoja ja uskonnollisia kommentaareja. Teos on tehty runomittaan ja siinä on runsaasti kuvituksia. Se koostuu neljästä kirjasta: taivaankappaleet, maanpäälliset ilmiöt (elementit, sade, tuuli, päivä, vuodenajat ja helvetti), purjehtiminen/kaukomaiden kuvaukset ja Välimeren satamakaupungit. Koko teos kattoi 48 sivua. Teoksessa kuvaillaan myös nähtävyyksiä kuten esimerkiksi Araratin vuorta, Baabelin tornin raunioita ja Mekkaa.
Levytuottajat
Levytuottajat tuottavat
Musiikki-Fazerilla juuri lopettanut Salmi otti myös joukon artisteja mm. Irwin Goodmanin, Hannen, Kai Hyttisen ja Gulliverin, jotka kaikki levyttivät vuonna 1978 Levytuottajille albumin. Tuon vuoden Vesa-Matti Loirin Eino Leino -levyn myyntiluvut ylittivät vuonna 1980 platinalevyn vaadittavan 50 000 kappaleen rajan. Myöhemmin albumia myytiin jo noin 120 000 kappaletta. Vuoden 1980 menestynein julkaisu oli Vesa-Matti Loirin Eino Leino 2 -albumi, jota vuoteen 1987 mennessä myytiin 50 000 kappaleen platinalevyn verran. Vuonna 1981 julkaistu Taito Vainion Kultainen harmonikka ylitti 25 000 kappaleen kultalevyrajan ja Jörgen Petersenin Kultainen trumpetti 50 000 kappaleen platinarajan. Irwin Goodman teki komean paluun vuonna 1984 menestyslevyllä Härmäläinen perusjuntti. Vuonna 1986 Levytuottajien toiminta näivettyi lähes olemattomiin. Rinnalle olikin jo perustettu menestyvä Flamingo Music -yhtiö, jonka Flamingo-levymerkillä toiminta virkistyi.
Levytuottajien tuotanto myydään
Virallisesti Flamingo Musicin ja Levytuottajien yritystoiminta ajettiin alas vuonna 1996. Valtaosa katalogista myytiin Warner Music Finland Oy:lle, mutta esim. Reijo Taipaleen, Kirkan, Kim Lönnholmin ja Samuli Edelmannin oikeudet päätyivät BMG:n kautta Sony Musicille sekä Puolikuun ja Edu Kettusen oikeudet Universal Musicille. Lisäksi osa lasten- ja joululauluja on päätynyt Poptorin omistukseen.
Norman Vincent Peale
Peale valmistui Ohio Wesleyan Universitystä vuonna 1920, jonka jälkeen hän työskenteli kaksi vuotta toimittajana ennen siirtymistään pappisuralle. Valmistuttuaan Bostonin yliopistosta vuonna 1924 hän siirtyi papiksi Brooklyniin. Kolmen vuoden kuluttua hän siirtyi Syracuseen suuremman seurakunnan papiksi ja oli ensimmäisiä radiossa oman ohjelmansa saaneita pappeja. Hän aloitti pitkän uransa Marble Collegiate -kirkon pappina vuonna 1932. Peale oli poliittiselta ajattelultaan konservatiivi. Hän vastusti John F. Kennedyä vuoden 1960 presidentinvaalissa, koska pelkäsi Vatikaanin pystyvän vaikuttamaan hänen kauttaan. Hän oli Richard Nixonin ystävä ja tukija jopa Watergate-skandaalin jälkeen. Peale oli 33. asteen vapaamuurari.
Hukankorennot
Hukankorennoilla on usein leventynyt takaruumis ja takasiipien tyvellä mustaa tai tummaa kuviointia. Monilla lajeilla koiraille kehittyy sinihärmäisyyttä.
The Batman (elokuva)
Kehitys
The Hollywood Reporter oli heinäkuussa 2017 uutisoinut, että Warner Bros. etsii Batmanille uutta näyttelijää Affleckin tilalle. Huhua vahvistivat raportit, joiden mukaan Reeves etsisi Batmanille nuorempaa näyttelijää. Elokuussa 2018 Affleck yritti päästä yli alkoholiongelmistaan, mikä aiheutti yhä lisää epäilyjä hänen jatkamisesta roolissa. Tammikuussa 2019 The Batmanin ensi-illaksi asetettiin 25. kesäkuuta 2021 ja Affleck vahvisti, ettei palaa näyttelemään Batmania.
Jatko-osat
WarnerMedia suunnitteli The Batmania ensimmäiseksi osaksi uudelle jaetulle universumille ja ensimmäiseksi osaksi uudelle Batman-elokuvatrilogialle. Avainnäyttelijät sitoutuivat palaamaan tuleviin elokuviin jo marraskuussa 2019. Joulukuussa 2021 Pattinson sanoi, että hänellä oli ideoita Batmanin hahmon kehittämiseksi. Clarkin mukaan The Batman luo perustan tuleville elokuville. Huhtikuussa 2022 julkistettiin, että jatko-osa on tulossa, ja että Reeves palaa ohjaajaksi sekä Pattinson rooliinsa. Tammikuussa 2023 paljastettiin, että ensimmäinen jatko-osa, The Batman – Part II, saisi ensi-iltansa 3. lokakuuta 2025.
Nimeämätön Arkham-sarja
Kun maaliskuussa paljastui, että GCPD:stä kertova spin-off -sarja oli toistaiseksi hyllytetty, Reeves kertoi sen johtaneen ideaan uudesta sarjasta, joka keskittyisi Arkhamin mielisairaalaan. Hän sanoi, että rakentuisi sen perustalle kuinka Arkham esiteltiin elokuvassa, ja tutkisi myös monien siihen liittyvien henkilköiden alkpuerätarinoita. Reeves kuvaili kauhusarjaksi, ja vertasi Arkhamin kummittelevaan taloon. Lokakuussa, Antonio Campos palkattiin ohjaamaan ja käsikirjoittamaan sarja, sekä toimimaan sen showrunnerina ja vastaavana tuottajana.
Santamäen koulu
Ensimmäinen lukukausi
Koulurakennus avattiin 16. elokuuta 1989. Ensimmäisenä lukukautena (1989–1990) opiskeli luokka-asteiden 1–5 oppilaita 121, ja Vihiluodon koulun puolella 33 oppilasta. Seuraavana lukukautena koulussa aloittivat myös 6. luokka-asteen oppilaat. Virallisia koulun vihkiäisiä vietettiin koulun liikuntasalissa 16. helmikuuta 1990. Vihkiäisten pääpuhujana toimi kouluhallituksen osastopäällikkö Veikko Lepistö. Puheessaan hän korosti koulun tehtävää tiedon oppimisen lisäksi taitojen oppimisessa sekä muutosvalmiuteen, luovuuteen ja rohkeuteen kannustamisessa. Tilaisuuden avasi koululautakunnan puheenjohtaja Maija-Liisa Siira. Kunnan pitkäaikaisia opettajia muistettiin kunniamerkein. Tässä yhteydessä puheenvuoron piti silloinen Kempeleen kunnanvaltuuston puheenjohtaja Veikko Sipilä ja kunniamerkkien saajista Ylikylän koulun rehtori Juhani Konola. Koulun siunaamistilaisuuden 30. elokuuta 1989 toimitti Kempeleen kunnan kirkkoherra Veikko Kärnä.
Geohydrologia
Geohydrologia tai hydrogeologia on luonnontiede, joka tutkii pohjavettä eli veden liikkeitä huokoisessa maaperässä, tyypillisesti alle puolen kilometrin syvyydessä. Geohydrologia on moni- ja poikkitieteellinen tieteenala, joka sijoittuu hydrologian ja geologian väliin. Viime vuosikymmeninä ympäristönsuojelukysymykset ja huoli puhtaan juomaveden riittävyydestä ovat tehneet geohydrologiasta entistä ajankohtaisemman aiheen.
Sandy Denny
Ongelmia ja varhainen kuolema
Taiteellisesta menestyksestään huolimatta Denny kärsi huonosta itsetunnosta ja iän myötä pahentuneesta alkoholismista. Tupakointi ja alkoholin liikakäyttö myös vahingoittivat hänen lauluääntään. Vuonna 1978 hän yllättäen kuoli 31 vuoden iässä aivoihin tuleen vaurion seurauksena kaaduttuaan toistamiseen portaikossa. On epäilty että jo ensimmäinen kaatuminen olisi aiehuttanut vaurioita, mutta asialle ei ole vahvistusta.
Mauritz Nylund
Muuta
Keväällä 1918 Nylund oli Viipurin Seurahuoneella osallisena juopuneessa käsirysyssä, joka päättyi säveltäjä Toivo Kuulan ampumiseen. Kuula oli puukottanut Nylundia. Nylund ei saanut vakavia vammoja, mutta tapahtuma synnytti paikalla olleissa jääkäreissä lynkkausmielialan, jonka seurauksena maassa maannutta säveltäjää ammuttiin päähän.
Preußenlied
Preußenlied eli Preussin laulu oli Preussin kuningaskunnan kansallislaulu. Seitsensäkeistöisen laulun kuusi ensimmäistä säkeistöä kirjoitti Bernhard Thiersch vuonna 1830 syntymäpäivälahjaksi Preussin kuninkaalle Fredrik Vilhelm III:lle. Sävelmän teki 1832 Heinrich August Neithardt. Seitsemännen säkeistön kirjoitti Th. Schneider 1851.
Sanat
Die Fahne schwebt mir weiß und schwarz voran!
So schwören wir auf's neue
Nein, vorwärts mit Vertrauen!
7. Des Preußen Stern soll weithin hell erglänzen,
Aura (olut)
Suosituimmillaan olut oli 1960–1970-luvuilla, mutta ennen lopettamispäätöstä vuonna 1994 sen markkinaosuus oli enää noin prosentti. Vuonna 2004 Hartwall aloitti Auran valmistuksen uudelleen tarkoituksenaan vahvistaa markkina-asemaansa Lounais-Suomessa. Uusi Aura pohjautuu vanhaan reseptiin, mutta sen katkeroa on hieman laskettu. Panimoravintola Koulu ja Hartwall toivat markkinoille Auran päivänä 2011 tavallista vahvemman Juhla-Auran.
Tietokoneohjelma
Ulkoiset rajapinnat
Käyttöjärjestelmä, laitteistoajurit, sovelluskehitysympäristöt, sovelluskirjastot ja komponentit ovat yleisnimiä tiettyihin tarkoituksiin erikoistuneista tietokoneohjelmista. Ohjelma käyttää tarvitsemiaan palveluita ajoympäristöstä ja sen abstraktiotasosta riippuen. Alimmalla tasolla oleva mikroprosessori tarjoaa tietokoneohjelmille palveluita, joiden avulla ne voivat aikaansaada fyysisiä muutoksia ympäristössään, esimerkiksi vaihtaa väylän signaalin tason toiseksi.
Ohjelmien siirrettävyys
Koska eri suorittimien konekielet ovat erilaisia, ei konekielimuodossa olevaa ohjelmaa voi ajaa kaikissa tietokoneissa. Joskus myös samasta suorittimesta on hieman eri versioita, ja tällöin yleensä on pyritty siihen, että uudempi versio pystyy ajamaan vanhemman suorittimien konekieltä, mutta ei toisin päin. Käännettyjen ohjelmien siirrettävyyttä rajoittaa siis suorittimen ymmärtämä konekieli. Tosin tämä ei ole ainoa rajoittava tekijä. Kohdesuorittimen lisäksi kääntäjä tietää käytössä olevan käyttöjärjestelmän tarjoamat palvelut ja käytännöt. Koska nämä eroavat eri käyttöjärjestelmissä, toiselle käyttöjärjestelmälle tehtyä konekielistä ohjelmaa ei voi ajaa tietokoneessa, vaikka suoritin olisikin sama.
Ohjelmien sovittaminen
Mikäli sovittaminen ylittää kulttuuri- ja kielirajoja, puhutaan lokalisoinnista. Lokalisoinnilla voidaan vaihtaa ohjelman käyttöliittymän kieli toiseksi, vaihtaa kellonajan tai päivämäärän esitystapaa, päättää onko käytössä desimaalipiste ja -pilkku, muuttaa käytössä olevia värejä ja niin edelleen.
Ruskoukonkorento
Koko ja ulkonäkö
pienoiskuva|vasen|Koiras Ruskoukonkorento on suurikokoinen (70–78 mm) ukonkorentolaji. Sen ruumis on tummanruskea, ja silmät ja siivet ovat voimakkaan keltaruskeat. Keskiruumiin sivuilla on kaksi keltaista pystyjuovaa, ja koiraalla on takaruumiissa ja siipien tyvellä pienet siniset pisteet. Sukukypsällä koiraalla ja toisinaan myös naaraalla on silmien yläpuolella siniset laikut.
Patrik Andersson
pienoiskuva|Patrik Andersson vuonna 2013. Patrik ”Bjärred” Andersson (s. 18. elokuuta 1971 Borgeby, Ruotsi) on ruotsalainen jalkapalloilija. Myös hänen isänsä Roy Andersson ja nuorempi veljensä Daniel Andersson ovat pelanneet jalkapalloa ammattilaisina.
Lupaava nuori nainen
Arvosteluja
Helsingin Sanomien elokuvakriitikko Leena Virtanen antoi elokuvalle täydet viisi tähteä. Virtanen pitää ohjaaja Fennellin tapaa hämmentää katsojaa "nerokkaana" ja Mulliganin pääosasuoritusta "hurjana". Virtasen mukaan Lupaavaa nuorta naista "voi katsoa monelta kantilta: romanttisena viihteenä, mustana komediana, lopulta ehkä eniten satiirina eikä vähiten trillerinä".
Reino Drockila
Elämä
Omistajan nimellä toiminut kirjapaino Reino Drockila julkaisi muun muassa Lambert Valdemar Müllerin ja Emil Lehénin teoksia sekä vuonna 1903 Työväen laulukirjan.
Drockila ja Siivonen vangittiin 23. maaliskuuta 1923, ja vähän myöhemmin vangittiin myös Venäjän edustuston ovenvartijana toiminut suomalainen Carl Less, joka oli ollut mukana asiakirjojen valokuvauksessa. Drockilan kiinnijäämiseen jälkeen Venäjän sotilasasiamies hajotti tiedusteluverkostonsa käsittämään koko maan. Kun tieto asiakirjavuodosta kesällä 1923 levisi lehtiin, taisteluvälineosaston päällikkö erosi tehtävästään ja ulkoministeriön kehotuksesta Venäjän edustuston sotilasasiamies ja tämän apulainen poistuivat maasta. Myös puolustusministeri Bruno Jalander erosi jutun vuoksi. Drockila ja Siivonen tuomittiin syksyllä 1923 neljän vuoden kuritushuonerangaistukseen vakoilusta, Less vapautettiin ja Leppävirta oli kadonnut.
Tom Blomqvist
Blomqvist aloitti kilpauransa karting-sarjoissa, jossa hän kilpaili vuosina 2003–2008 voittaen useita mestaruuksia Uudessa-Seelannissa. Vuonna 2009 hän siirtyi kilpailemaan Ruotsin Formula Renault 2.0-sarjaan, ottaen viisi palkintokorokesijoitusta ja yhden voiton 14 ajetusta kilpailusta sijoittuen sarjan loppupisteissä kolmanneksi. Hän sijoittui samana vuonna Formula Renault NEZ Championship-sarjassa niin ikään kolmanneksi.
Ken Russell
Nuoruus ja televisiokausi 1960-luvulla
Ken Russell yritti päästä teatterielokuvien pariin 1960-luvulla mutta epäonnistui kahdesti. French Dressing (1964) oli Russellille tyypillinen elokuva, mutta kokemattomuus ohjaajana näkyi varsinkin näyttelijöiden ohjaamisessa, koska Russell ei ollut dokumentteja ohjatessaan juuri tekemisissä näyttelijöiden kanssa. Ken Russell sai toisen mahdollisuuden ohjaamalla Michael Cainen tähdittämän, suurimmaksi osaksi Suomessa kuvatun Miljardin dollarin aivot (Billion Dollar Brain, 1967). James Bondin hengessä etenevästä jännityselokuvasta puuttui kuitenkin Russellin persoonallinen ote. Russell palasi vielä hetkeksi tekemään ohjelmia Omnibus-sarjaan ja saikin aikaan toisen suuren hittinsä televisiossa, säveltäjä Frederick Deliusin viimeisiä vuosia käsittelevän näytelmäelokuvan Song of Summer (1969). Russellin viimeinen Omnibus-elokuva Dance of the Seven Veils (1970) antoi puolestaan esimakua Russellin tulevasta maineesta: säveltäjä Richard Straussista kertovassa elokuvassa Russell selvästikin hyökkäsi Straussia vastaan, liittäen tämän muun muassa Adolf Hitleriin. Elokuvasta tuohtunut Straussin perikunta kielsi sittemmin elokuvan esittämisen musiikkiraidan kanssa.
The Codex Necro
Kappaleet
Uusintapainoksen BBC-lisäkappaleet
Secret Treaties
Albumin julkaisu ja vastaanotto
Albumista julkaistiin bonus-raitoja sisältävä remasteroitu versio vuonna 2001. Varhaisemmissa CD-painoksissa "Cagey Cretins"-kappaleessa on pieni "hyppy" johtuen ilmeisesti nauhavirheestä CD-masteroinnissa. Myös kannessa yhtyeen nimi on vihreällä joissain painoksissa.
Rantasipi (hotelliketju)
Historiaa
Restelin omistuksessa Rantasipi-ketju pyrki monipuolistumaan laajentumalla vähitellen myös kaupunki- ja kylpylähotelleihin Rantasipi-ketjuun liitettiin muun muassa hotelli Aulanko Hämeenlinnassa. Osa alkuperäisistä Rantasipi-korpihotelleista myytiin ja osa on lopettanut toimintansa kokonaan. Rantasipi Joutsenlampi Joutsassa sekä Rantasipi Forssa sulkivat ovensa 1. toukokuuta 2013. Nykyään Rantasipi Forssa on Hotelli Mesku Forssa ja Joutsenlampi on vieläkin tyhjillään.
Olle Nordin
Ura
Peliurallaan Nordin edusti IFK Norrköpingiä, IFK Sundsvallia ja IFK Göteborgia. 1979 hän juhli Ruotsin cupin voittoa IFK Göteborgissa. Ruotsin maajoukkueessa Nordin pelasi vuosina 1970–79 kaikkiaan 19 maaottelua ja oli mukana MM-kisoissa 1978 Ruotsin jäädessä alkulohkonsa jumboksi. Hän lopetti peliuransa vuonna 1980.
Rubén Pérez
Rubén Pérez Moreno (s. 30. lokakuuta 1981 Zaldibar) on espanjalainen maantiepyöräilijä. Hän edusti koko ammattilaisuransa ajan, vuosina 2006–2013, Euskaltel-Euskadi-tallia. Pérez voitti ensimmäisen etapin Bayern-Rundfahrt -kilpailussa 2010 ja Katalonian ympäriajon sprinttikilpailun 2011. Hän kilpaili useamman kerran sekä Ranskan että Espanjan ympäriajossa.
Pinatubo
Purkauksessa syntyi 2,5 kilometriä leveä kaldera, jonka pohjalla on nykyään järvi. Kalderan muotoutuminen laski vuoren huipun korkeutta 1745 metristä 1486 metriin.
Nathaniel P. Langford
Langford oli Northern Pacific Railwayn palveluksessa, kun hän liittyi Henry D. Washburnin tutkimusmatkalle, joka suuntautui Yellowstonen alueelle. Retkikunta oli kuullut Yellowstonen luonnonnähtävyyksistä, ja Langford uskoi, että kaikki nähtävyydet olivat hyväksi sekä territoriolle että rautatieyhtiölle, joka oli rakentamassa toista mantereen ylittävää rautatietä.
Kallinos
Kallinos Efesoslainen (, ; 600-luku eaa.) oli antiikin kreikkalainen elegiarunoilija, joka oli kotoisin Efesoksesta. Hän on lajityypin varhaisimpia edustajia, ja häntä on pidetty elegiamuodon kehittäjänä yhdessä Arkhilokhoksen kanssa.
Isaac Israeli ben Solomon
Israeli oli Saadia Gaonin aikalainen, ja sai todennäköisesti innoitusta tämän teoksista Tanakhin opiskeluun. Hän opiskeli ja opetti Kairouanissa. Hänen oppilaitaan olivat mm. Abu Ya'far ibn al-Yazzar ja Dunash ibn Tamim.
Anniina
Anniina on venäläinen hellittelymuoto Anna-nimestä, joka tulee heprean armoa tarkoittavasta nimestä Hannah. Nimen lyhentyneitä muotoja ovat Niina ja Nina.
Marmaris
Ilmasto
Marmariksessa vallitsee Välimeren ilmasto, eli kesät ovat pitkiä, kuumia ja kuivia, talvet sateisia. Sateet ovat epätodennäköisiä toukokuusta lokakuuhun. Kesäisin, varsinkin heinä-elokuussa lämpötila voi nousta yli 40 celsiusasteeseen. Lokakuukin on vielä lämmin ja aurinkoinen, joskin sateita voi jo loppusyksystä esiintyä. Talvet, jotka alkavat yleensä marraskuussa, ovat sateisia ja leutoja. Suurin osa vuotuisesta sademäärästä sijoittuu talvelle, jolloin tulvat ovat yleisiä.
ZIL-4104
Tietoa
Perusmalli 4104:ää valmistettiin vuosina 1978–1985. Se on amerikkalaisvaikutteinen 7-paikkainen neliovinen limusiini, joidenkin mukaan suora kopio Lincoln Continentalista. Muita versioita ovat lyhennetty sedan-malli, farmari sekä avomallit.
Edward MacDowell
pienoiskuva|Edward Alexander MacDowell vuonna 1906.
Perse School for Girls
Muut aktiviteetit
Monet Perse-koulun tyttöjoukkueet kilpailevat alueellisesti useissa urheilulajeissa. Osa tytöistä kilpailee myös kansallisella tasolla.
Mustaluri
Esiintyminen
Mustalurin esiintymisalueen laajuus on 20 000–50 000 neliökilometriä ja sen kanta on elinvoimainen.
Kouniakary
Paikallinen nähtävyys on tukuloripäällikkö Umar Tallin vuoden 1855 tienoilla rakennuttama linnoitus, jonka Louis Archinardin johtamat ranskalaiset valtasivat vuonna 1890. Kouniakaryssa järjestetään vuosittain Umar Tallille omistettu uskonnollinen juhla, joka kerää tuhansia kävijöitä.
Nathalie Guetta
170px|right| Nathalie Evelyne Guetta (s. 9. syyskuuta 1958 Pariisi) on ranskalainen näyttelijä, jolla on takanaan myös kansainvälinen sirkusura. Hän on esiintynyt suomalaisillekin tutussa televisiosarjassa Isä Matteon tutkimuksia pappilan värikkäänä taloudenhoitajana Natalina Diotallevin osassa. Nathalie Guetta osallistui Ballando con stelle -kilpailuun (italialainen vastine sarjalle Tanssii tähtien kanssa) vuonna 2020.
Televisiopäätös
TV-päätöksen historia
Keskustelu televisiosta työ- ja koulutuskäytössä nousi SRK:ssa esille vuonna 1966. Tuolloin todettiin, että kaikki koulussa näytettävä opetusohjelma ei ole pahasta. Television käyttöä opetuksen apuna havainnollistamisessa ei katsottu synniksi. Samassa kokouksessa myös kehotettiin paikallisia rauhanyhdistyksiä erottamaan sekä puhujan tehtävistä että luottamustoimista ne paikallisten rauhanyhdistysten toimihenkilöt, jotka olivat hankkineet television. 1971 SRK:n vuosikokous Ruukissa päätyi siihen, että television hankkineita on kaikessa rakkaudessa puhuteltava kerran tai kahdesti, minkä jälkeen heitä tuli pitää "pakanoina ja publikaaneina". 1976 Sievin vuosikokouksessa kehotettiin paikallisia rauhanyhdistyksiä hoitamaan TV-asia loppuun. Television hankkineita uskoa tunnustavia tuli pitää uskonsa kieltäneinä, mitä perusteltiin sillä, että asiasta oli puhuttu niin paljon.
Voitto Savela on katsonut vuosikokousten päätösten sisältäneen kahdentason toimintakehotuksen. Johtokuntien tuli huolehtia asiasta sekä sielunhoidollisena että yhdistyksen jäsenkysymyksenä.
Arvostelua
Lauri Pietilä on kirjassaan Sota Perintöosasta arvostellut televisiopäätöksen perusteluja valheellisiksi, koska hänen mukaansa sitä ei voi perustella Raamatulla, vaikka päätösteksti antaa niin ymmärtää. Morjärveläisen Sigurd Johanssonin mukaan TV-päätöksessä asetetaan evankeliumi ehtojen taakse. Toimittaja Anssi Miettisen mukaan liikkeen ulkopuoliset pitävät outona sitä, että televisioon suhtaudutaan nihkeästi ja internetiin sallivammin, vaikka internetin sisältöä on mahdoton sensuroida. Hänen mukaansa monissa lestadiolaiskodeissa televisio-ohjelmia katsellaan internetistä laajakaistan kautta.
Kellokatkero
Kellokatkero (Gentiana pneumonanthe) on matalakasvuinen tummansinikukkainen kielikatkeroiden (Gentiana) sukuun kuuluva ruohokasvi. Sen vanha suomenkielinen nimi on keuhkokatkero.
Ali Saibou
Elämäkerta
Vuonna 1987 Kountché kuoli, ja Saibousta tuli hänen seuraajansa presidenttinä. Valtansa varmistamiseksi hän lähetti kilpailijansa ulkomaille diplomaateiksi. Poliittisia vankeja armahdettiin. Nigerin ainoaksi puolueeksi tuli vuonna 1989 Saiboun perustama MSDN. Vuonna 1989 astui voimaan myös uusi perustuslaki ja Nigerin toinen tasavalta julistettiin syntyneeksi. Saibou valittiin samana vuonna ainoana ehdokkaana maan presidentiksi.
Ampumahiihdon nuorten maailmanmestaruuskilpailut 2016
10 km normaalimatka
Päivämäärä: 27. tammikuuta <br style="clear:both" />
On Your Feet or on Your Knees
Taustaa ja albumin sisältö
Kakkoslevyn avaa Roeserin laulama balladi ”Then Came the Last Days of May”. Toisena kappaleena kuullaan rumpali Albert Bouchardin laulama, yhtyeen tunnussävelmäksi vuosien aikana kohonnut ”Cities on Flame With Rock and Roll”. Sitä seuraava nopea ”ME 262” sisältää yhtyeen niin sanotun ”viiden kitaran” improvisointia. Yhtyeellä oli konserteissa osio, jossa kaikki jäsenet soittivat lavalla yhtä aikaa kitaroita. Viimeisen puolen avaa energinen versio kappaleesta ”Before the Kiss (A Redcap)” ja albumin päättävät kaksi coveria, ”Maserati GT” (nimetty manageri-tuottaja Sandy Pearlmanin unelma-auton mukaan), joka on uudelleenversiointi The Yardbirds -yhtyeen kappaleesta ”I Ain't Got You”, ja yhtyeen 1970-luvun konserttien vakiopäätösnumero, Steppenwolf-cover ”Born to Be Wild”. Ennen viimeistä kappaletta kuultavan yhtyeen esittelyn tekee yhtyeen teknikoihin kuulunut Carol Dodds.
Albumin julkaisu ja vastaanotto
Albumi jatkoi yhtyeen nousujohteista käyrää nousemalla sijalle 22. Yhdysvaltain albumilistalla ja myymällä lopulta kultalevyn arvoisesti (yli 500 000 kappaletta). Yhtye oli suosittu live-esiintyjä ja albumin myötä yhtye teki ensimmäiset kiertueet myös Eurooppaan. Kriitikot antoivat pääosin positiivista palautetta albumista: Creem-lehden arvostelija nosti albumin ”suurten live-albumien joukkoon” ja ”ehkä jopa kaikkien aikojen parhaaksi” ja New Musical Expressin virkaveli kirjoitti yhtyeen olevan ”raskaansarjan mestari”. Myös Billboard-lehti nimesi albumin ”yhtyeen parhaaksi”. Rolling Stone -lehden kriitikko kritisoi hieman yhtyeen soitantaa ja varsinkin laulaja-kitaristi Eric Bloomin laulua, mutta kehuu yhtyettä kuitenkin ”pirun koviksi rokkareiksi”.
CD-julkaisut
Albumin varhaisissa CD-painoksissa on ”EQ”- eli äänentaajuusvirhe kappaleen 5 alussa. CD-versioissa albumi on yhdellä CD:llä ja alkuperäiset ”puolten vaihdoista” johtuvat häivytykset on peitetty yleisöäänillä. Albumi julkaistiin vihdoin remasteroituna vuoden 2012 The Columbia Albums Collection -boksilla.
Where’s My Water?
Where’s My Water? on Disneyn suuren suosion saavuttanut mobiilipeli joka on saatavilla Androidille ja iPhoneille. Pelissä autetaan Swampy-nimistä alligaattoria saamaan vettä kylpyammeeseensa ja jos on mahdollista, niin ankkoja pitää kastella. Pelistä on saatavilla maksullinen-ja ilmaisversio.
Tokelau
Talous
Tokelaun talous on riippuvainen Uudesta-Seelannista tulevasta avusta. Uusi-Seelanti antaa taloudellista apua vuosittain noin 9 miljoonan Uuden-Seelannin dollarin edestä. Merkittävä tulojen lähde on myös maan ulkopuolella elävien tokelaulaisten maahan lähettämät rahat. Talouden ongelmia ovat etenkin luonnonvarojen puute ja maan syrjäinen sijainti. Tokelaun bruttokansantuote oli vuoden 1993 arvion mukaan 1,5 miljoonaa Yhdysvaltain dollaria, mikä teki henkilöä kohden 1 000 dollaria. Maatalouden tärkeimmät tuotteet ovat kookospähkinät, kopra, leipäpuu, papaijat, banaanit, siat, siipikarja, vuohet ja kala. Teollisuutta on vain vähän ja se valmistaa pääasiassa kopraa, puutöitä ja käsitöitä. Tärkeitä tulojen lähteitä ovat myös postimerkit ja kolikot. CIAn The World Factbookin mukaan Tokelau vei vuonna 2002 tuotteita 0:n dollarin edestä ja toi maahan tuotteita 969 200:n dollarin edestä.
Sosialidemokraattiset Nuoret
Pääsihteerit
}} Aikaisemmat puheenjohtajat ja pääsihteerit on lueteltu Sosialidemokraattisten Nuorten edeltäjäorganisaatioita käsittelevien artikkeleiden yhteydessä. Vuosien 1906–1921 puheenjohtajat ja sihteerit löytyvät Suomen Sosialidemokraattista Nuorisoliittoa käsittelevästä artikkelista ja vuosina 1921–1959 puheenjohtajana ja pääsihteerinä toimineet henkilöt Sosialidemokraattista Työläisnuorisoliittoa käsittelevästä artikkelista.
Talous
Opetus- ja kulttuuriministeriön yleisavustus nuorisojärjestöille :
Klassiset Lien ryhmät
Yleiset ja erityiset lineaariset ryhmät
Yleinen lineaarinen ryhmä GLn(R) on kaikkien Rn:n R-lineaaristen automorfismien muodostama ryhmä. Tämän aliryhmänä saadaan erityinen lineaarinen ryhmä SLn(R) ja tekijäryhmäksi saadaan projektiivinen yleinen lineaarinen ryhmä PGLn(R) = GLn(R)/Z(GLn(R)) ja projektiivinen erityinen lineaarinen ryhmä PSLn(R) = SLn(R)/Z(SLn(R)). Projektiivinen erityinen lineaarinen ryhmä PSLn(R) reaalilukujen kunnan suhteen on yksinkertainen kun n ≥ 2, lukuun ottamatta tapauksia n = 2 ja kun kunnan kertaluku on kaksi tai kolme.
Unitaariset ryhmät
Unitaarinen ryhmä Un(R) on ryhmä joka säilyttää modulin seskvilineaarisen muodon. Näillä on aliryhmämä erityinen unitaarinen ryhmä SUn(R) ja niiden tekijänä saadaan projektiivinen unitaarinen ryhmä PUn(R) = Un(R)/Z(Un(R)) ja projektiivinen erityinen unitaarinen ryhmä PSUn(R) = SUn(R)/Z(SUn(R))
Stargate Origins
Tuotanto
Nuoren Catherine Langfordin rooliin valittiin australialainen Ellie Gall. Marraskuussa 2017 julkaistiin ensimmäiset valokuvat sarjan hahmoista, joista selvisi Connor Trinneerin esittävän professori Paul Langfordia.
Yrjö Boije
Elämäkerta
Yrjö tai Yrjänä Boije oli Niilo Antinpoika Boijen ja Briita Kristerintytär Horn af Åminne. Hänen ensimmäinen puolisonsa oli Anna Yrjänäntytär, joka oli Högsjögårdin herran Yrjänä Hannunpojan ja tämän puolison Märta Tönnentytär Tott. Hänen toinen puolisonsa oli Magdaleena Schade, joka oli Frans Schaden ja Barbara von Heringin tytär.
Finnmarkin lääni
Finnmarkin lääni (,, kveeniksi Finmarkun fylkki) oli Norjan lääni maan koillisosassa Pohjois-Norjan alueella. Se oli Norjan lääneistä pohjoisin, pinta-alaltaan suurin ja väkiluvultaan pienin. Lääni rajautui lännessä Tromssan lääniin, etelässä Suomeen, idässä Venäjän Murmanskin alueeseen ja pohjoisessa Barentsinmereen. Sen hallinnollinen keskus oli Vesisaari. Läänissä oli 75 758 asukasta (vuonna 2016) ja sen pinta-ala oli 48 631,08 neliökilometriä.
Christian Edvard Boehm
Christian Boehmin isä oli kauppias Tuomas Valentin Boehm ja puoliso Emilia Aurelia Wahlberg. Senaattori, kuvernööri Edvard Boehm, joka aateloitiin, oli heidän poikansa. Boehm oli porvarissäädyssä Sortavalan kaupungin edustaja valtiopäivillä 1863–1864.
Hämähäkkimies (animaatiosarja) (3. tuotantokausi)
Mustekalan hyökkäys (The Sins of the Fathers, Chapter III: Attack of the Octobot)
Muistinmenetystä kärsivä Hämähäkkimies on Tohtori Mustekalan kotrollissa, on kiinni Tianasta pelastaa hänet rikoksen polulta.
Hautakivi (The Sins of the Fathers, Chapter IX: Tombstone)
Robbie Robertson on menettämässä poikaansa jengiin, jota johtaa Hautakivi, jonka Robbie tuntee lapsuudestaan. Hämähäkkimiehen täytyy voittaa Hautakivi, joka uhkailee Robbia, hänen poikansa vapautetaan, jos Robbie ei julkaise tarinaa, jossa sanotaan Alicia Silvermanin olevan rikollinen.
Tahraton mieli
Vuonna 2016 Tahraton mieli äänestettiin BBC:n kyselyssä tämän vuosisadan kuudenneksi parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa. Seuraavana vuonna myös The New York Timesin kriitikot arvioivat elokuvan tämän vuosisadan 25 parhaan joukkoon.
Kriisinhallintabudjetti
Suomessa on käyty keskustelua siitä, pitäisikö ISAF:sta luopua ja keskittyä UNMIS:iin.
Luettelo Metal Gear -pelisarjan hahmoista
Roy Campbell
Campbell tekee cameo-esiintymisen Metal Gear Solid 3:ssa, jossa hän toruu aikaparadoksin aihettanutta pelaajaa, jos tämä surmaa tiettyjä hahmoja. Hän esiintyy myös minipelissä ”Snake vs. Monkey”. Portable Opsissa nuorempi Campbell joutuu FOX-yksikön vangiksi Etelä-Amerikassa Naked Snaken kanssa. Kaksikko pakenee ja värvää sotilaita FOXHOUNDin varhaiseen mukaelmaan.
Metal Gear Solid 4:ssä Campbell työskentelee YK:n turvallisuusneuvoston tiedotusryhmälle, joka tarkkailee palkka-armeijojen toimintaa. Hän lähettää Old Snaken epäviralliselle tehtävälle salamurhaamaan Liquid Ocelot pysäyttääkseen Ocelotin suunnitelmat tarjoten Snakelle kuljetuksen tehtävää varten. Hän on naimisissa Rosemaryn kanssa, mikä aiheuttaa kitkaa hänen ja Merylin kanssa (joka tietää nyt Campbellin olevan hänen isänsä). Avioliitto on kuitenkin huiputusta, jonka tarkoituksena on huijata Patriootteja ja suojella Rosen (ja Raidenin) poikaa Johnia.
Vulcan Raven
Kun Solid Snake tapaa ensimmäisen kerran Vulcan Ravenin, hän on yhdysvaltalaisen M1 Abrams -taistelupanssarivaunun kyydissä. Seuraavan kerran Snake kohtaa Ravenin kylmävarastossa, jossa hän on aseistautunut M61 Vulcan -konetykillä. Toisen taistelun päätteeksi Snake voittaa Ravenin, joka haavoittuu vakavasti ja ymmärtää kuolevansa. Viimeisenä tekonaan hän päättää auttaa Snaken tehtävää kertomalla, että Snaken aikaisemmin kohtaama Donald Anderson oli todellisuudessa Decoy Octopus valepuvussa. Raven myös luovuttaa Snaken haltuun uuden avainkortin ja julistaa, että hänen henkensä tulee tarkkailemaan Snakea. Kun kuoleva Vulcan Raven lopettaa puheensa, hänen korppiparvensa ympäröi ja syö hänen ruumiinsa.
Olga Gurlukovich
Hänet tavataan ensimmäistä kertaa U.S.S. Discovery -säiliöaluksella vuonna 2007, jossa Solid Snake taistelee Olgaa vastaan. Myöhemmin Revolver Ocelot tappaa Olgan isän, mutta Olga luulee Solid Snaken tappaneen hänet. Olga alkoi tämän jälkeen etsiä Snakea tappaakseen hänet.
The Boss / The Joy
Pelin alussa Snaken aloittaessa Virtuous Missionia hän saa radiokontaktikseen Bossin, jota hän ei ole tavannut sillä hetkellä muutamaan vuoteen. Myöhemmin Boss kertoo loikkaavansa Neuvostoliiton puolelle. Eversti Volgin käskee Bossin tappaa Snaken. Koska Snake ei voi tulla heidän kanssaan Boss murtaa hänen kätensä ja heittää hänet sillalta kuolemaan. Pelin lopussa Snake joutuu kohtaamaan opettajansa ja voittaa tämän. Lopulta paljastetaan Bossin olleen edelleenkin salaa USA:n palkkalistoilla, mutta hänen tehtävänsä oli mennä kuolemaan Neuvostoliittoon. Boss jää historiaan sotarikollisena. Snake saa 'Bossiakin etevämpänä sotilaana' uuden kunnianimen 'Big Boss'.
The Sorrow
Spiritismiin perehtyneenä meediona The Sorrow kykeni manaamaan kaatuneiden sotilaiden haamuja. Kykyjensä ansiosta hän osasi muiden muassa omaksumaan vainajien taistelutaitoja ja saamaan selville tietoja vihollissotilaiden asemista. Eräässä pelin vaiheessa The Sorrow manaa Naked Snaken eteen joka ikisen henkilön, jonka Snake on tappanut tehtävänsä aikana. Pelaajasta riippuen haamujen lukumäärä vaihtelee neljästä satoihin. Haamujen ulkomuoto vaihtelee kuolintavan mukaan; esimerkiksi kuoliaaksi poltettu vihollisen haamu esiintyy ilmiliekeissä. The Sorrow nähtävästi myös kykeni ennustamaan, sillä hän sanoi Naked Snaken kuolevan "poikiensa" ansiosta—Naked Snaken eli Big Bossin surmasi hänestä kloonattu Solid Snake.
Outer Heaven
Outer Heaven (アウターヘブン) on alkujaan kuvitteellinen kansallisvaltio, johon alkuperäisen Metal Gearin tapahtumat sijoittuvat, mutta se kehittyy tarkoittamaan Big Bossin ideologiaa myöhemmissä peleissä.
Ebdo Mihemed
Elämä ja ura
Mihemed on itseoppinut ammattimuusikko ja on soittanut lapsesta saakka tanbūr-luuttua. Hän osaa puhua kurdia (kurmandži), arabiaa ja turkkia. Kielitaidosta on hyötyä, koska häiden yleisönä Syyriassa voi olla arabeja, kurdeja, turkkilaisia tai turkmeeneja. Hän on esiintynyt enimmäkseen kotimaassaan Syyriassa, mutta on esiintynyt myös Turkissa, Dubaissa ja Saksassa. Hääkeikkoja hän tekee vuodessa 500–600 kappaletta. Mihemed on suorittanut kahden ja puolen vuoden mittaisen asepalveluksen Syyriassa. Se on ollut ainoa tauko hänen 20-vuotiaana alkaneella ammattimuusikon urallaan.
Niilin hanhet eli Pinsedî Zêde
Artisti tuli Suomessa tunnetuksi Niilin hanhet -nimisestä Youtube-videosta. Videon tekee joidenkin mielestä hauskaksi siihen lisätty suomenkielinen tekstitys, joka muistuttaa ääntämykseltään kurdinkielistä sanoitusta. Videossa soi kansanlaulu Pinsedî Zêde, josta Mihemedin kutsumanimi Pensselisetä juontaa juurensa. Niilin hanhet -nimi tulee laulun kertosäkeessä toistuvasta fraasista. Näin Ebdo Mihemedin laululla ei ole mitään tekemistä siveltimen kanssa. Niilinhanhen nykyinen suomenkielinen nimi on afrikanhanhi.
Videon on sanottu olevan yksi ilmentymä ”väärin kuultujen” lauluvideoiden internet-ilmiöstä. Video ilmestyi YouTubeen 23. elokuuta 2009 ja sen on tekstittänyt TheKassitus -nimimerkkiä käyttänyt helsinkiläisopiskelija. Hänellä ei ollut videota tekstittäessään tietoa alkuperäisten sanojen merkityksestä tai laulajan henkilöllisyydestä vaan hän oli etsinyt tekstitettäväkseen mahdollisimman paljon suomelta kuulostaneen videon. Lokakuussa 2009 video oli mukana Iltasanomien hauskimpien nettivideoiden äänestyksessä, jossa tämä valittiin kaikkein hauskimmaksi.
KSF Entertainment Group julkaisi kappaleesta karaokeversion "suomennossanoilla" ammattikäyttöön tarkoitetulle levylle.
Harmaa talous
Harmaan talouden määrä
Ilmiön laajuutta on arvioitu esimerkiksi 16. kesäkuuta 2010 ilmestyneessä eduskunnan tarkastusvaliokunnan tilaamassa tutkimuksessa. Tutkimuksessa esitettyjen arvioiden mukaan harmaan talouden määrä olisi vuonna 2008 ollut verotarkastuksiin perustuvalla laskentamenetelmällä mitattuna 10–14 miljardia euroa, mikä vastasi 5,5–7,5 prosenttia bruttokansantuotteesta. Fiskaalisina vahinkoina tämä tarkoittaa 4–6 miljardin euron vuosittaisia verojen ja maksujen menetyksiä.
Harmaan talouden vaikutukset
Koska harmaan talouden harjoittaminen on rikollista toimintaa, se aiheuttaa riskejä siihen osallistuville. Yrittäjää ja työntekijää voi uhata rikossyyte tai erilaiset seuraamusmaksut, mikäli velvoitteet on jätetty hoitamatta ja asia tulee ilmi.
Harmaa talous rakennusalalla
Rakennusalalla tyypillisiä harmaan talouden esiintymismuotoja ovat esimerkiksi kuittikauppa, arvonlisäveropetokset ja tilaajavastuulain laiminlyönti. Korkea aliurakointiaste lisää riskiä harmaan talouden harjoittamiseen. Harmaa talous on rakennusalalla viime vuosina kansainvälistynyt, ja sen vakavuusaste on kasvanut.
Kuivaaminen
Kuivausmenetelmiä
Ekstruuderimenetelmässä esikuivattua raaka-ainetta pidetään ensin ekstruuderissa paineen alaisena ja sitten normaalissa paineessa, jolloin sen kaasut vapautuvat.
Harmaa talous
Laki kuitintarjoamisvelvollisuudesta
Vuonna 2013 asetettiin laki kuitintarjoamisvelvollisuudesta käteiskaupassa. Lain tavoitteena on torjua harmaata taloutta vähentämällä elinkeinonharjoittajan mahdollisuutta jättää käteismaksuna saatuja tuloja merkitsemättä kirjanpitoon ja edistämällä ostajan mahdollisuutta havaita tällaista myyntiä. Elinkeinonharjoittajan on tarjottava tavaran tai palvelun ostajalle maksusuorituksesta laadittu kuitti, jos maksu suoritetaan käteisellä rahalla tai siihen rinnastettavalla maksutavalla.
Fiskaaliset kassajärjestelmät
Fiskaalisten on-line-kassajärjestelmien soveltuvuudesta Suomeen valmistui selvitys vuonna 2018. Kassajärjestelmien käyttöönotto koskisi noin 170 000 yritystä, joilla on kuluttajamyyntiä. Vuotuiset verotuotot kasvaisivat fiskaalisten kassajärjestelmien myötä arviolta 120–140 miljoonaa euroa. Fiskaaliset kassajärjestelmät ovat jossain muodossa käytössä ainakin 22 eri OECD- ja IOTA-maassa, joista 15 on EU-maita.
Klas Dahlbeck
Klas Dahlbeck (s. 6. heinäkuuta 1991 Katrineholm, Ruotsi) on ruotsalainen jääkiekkopuolustaja, joka pelaa Sveitsin pääsarja NLA-joukkue HC Davosissa. Hän on suhteellisen isokokoinen puolustava puolustaja, jonka vahvuudet ovat peliäly ja sijoittuminen. Chicago Blackhawks varasi Dahlbeckin kolmannella kierroksella 79. pelaajana NHL:n varaustilaisuudessa 2011.
Eläkeläiset (yhtye)
thumb|Eläkeläiset keikalla [[Saksassa keväällä 2004]] Eläkeläiset on Joensuusta kotoisin oleva yhtye, joka soittaa pääasiassa humppa- ja jenkkaversioita tunnetuista rock- ja popkappaleista. Yhtye on säveltänyt myös omaa materiaalia, sillä levy-yhtiöiltä on ajoittain ollut vaikea saada lupia huumoriversioihin. Eläkeläiset perustettiin huhtikuussa 1993 Kumikamelin sivuprojektina. Ensiesiintyminen tapahtui saman vuoden Provinssirockissa. Ensimmäinen levy ilmestyi vuonna 1994. Suomen ulkopuolella yhtye on melko suosittu erityisesti saksankielisessä Euroopassa, jossa se myös keikkailee usein. Myös Puola ja Alankomaat ovat yhtyeelle tuttuja. Eläkeläiset konsertoivatkin Saksassa enemmän kuin Suomessa.
Friskalan kartano
Pihapiiri ja rakennukset
Seuraavalta vuosisadalta on tiilinen vilja-aitta, ulkorakennus ja entinen päärakennus, jota on sittemmin 1900-luvun alussa laajennettu. Pihapiirin koillisosassa ollut tiilirakenteinen vilja-aitta oli sileäksi rapattu satulakattoinen aittarakennus, joka on purettu. Ulkorakennus on hirsisalvottu kolmen aitan rivi, jonka edessä on lautarakenteinen sola. Rakennuksessa on tiilikatteinen satulakatto ja sen seinäpinnat ovat vuoraamattomat.
Päärakennuksen lounaispuolella on 1700-luvulta peräisin oleva puisto, joka tosin oli villiintynyt. Puutarha lienee osittain apteekkari Johan Julinin poikien Erikin ja Johnin istuttama. Lisäksi alueella on monia kivisiä terassirakennelmia. Päärakennuksen eteläsivulla on lohkokivistä koostuva terassi ja portaat ja pihapiirin pohjoispuolella on runsaasti kiviterasseja.
ARA Cervantes (1925)
Valmistus
Espanjan laivasto tilasi aluksen nimellä Churruca Cartagenasta Carracalta. Alus laskettiin vesille 26. kesäkuuta 1925, mutta Argentiinan hallitus lunasti sen 10. kesäkuuta 1926. Alus valmistui 3. syyskuuta 1927. Se saavutti koeajoissa ilman aseistusta 38,76 solmun nopeuden.
Hanna Grobler
Mikkonen lopetti aktiiviuransa vuoteen 2010.
Synergia
Biologinen ja kemiallinen synergia
Kahden tai useamman aineen tai myrkyn yhteisvaikutus kehossa. Elimien yhteistoiminta.
Synergia ja systeemit
Systeemi on suurempi kuin osiensa summa. Osien "päälle" syntyvät "ylimääräiset" tasot (ominaisuudet) ovat systeemin kokonaisuuden emergenttejä ominaisuuksia. Emergenttejä ominaisuuksia syntyy lähinnä kompleksisissa systeemeissä. Määritelmänä (kompleksinen) systeemi on hyvin lähellä synergiaa. Tämän mukaan, jos joillakin asioilla on synergiaa, ne ovat ainakin lähellä (kompleksista) systeemiä.
Pekka ja Pätkä miljonääreinä
Juoni
Pekka ja Pätkä ryhtyvät johtamaan Le-lu-yhtiötä, joskin suuri osa heidän energiastaan kuluu leluilla leikkimiseen. Justiina nautiskelee johtajanrouvan leveästä elämästä, ja talonmies Pikkarainen palkataan konttoripäälliköksi. Tehtailijoiden luokse ilmaantuu keksintöjään kauppaamaan toinen toistaan omituisempaa väkeä. Keksijä Äly Nystyrä esittelee ideaansa liikkuvista rautatieasemista ja paikallaan seisovista junista. Sillä hänen mielestään estetään tuhoisat junaonnettomuudet. Kun Pekka ja Pätkä ihmettelevät, miksi keksijä oli tullut heidän puheilleen eikä mennyt Rautatiehallitukseen, Nystyrä kertoo Rautatiehallituksen herrojen todenneen hänelle "Puupää!" joten hän päätti tulla tänne. Keksijä Eisenstein sen sijaan esittelee nerokasta Sputnik-lelua, joka pannaan välittömästi tuotantoon.
470 (jolla)
Olympiamitalistit
Naiset
Karl Gustavin piiri (Länsi-Götanmaa)
Aiheesta muualla
thumb|left|Varbergin kunnan piirit
Taisto Aho
Elämä ja ura
Uransa myöhäisvaiheessa Aho näytteli lakeija Jonasta Yle TV2:n epookkidraamassa Hovimäki.
Ilkka Auer
Kirjailijanura
Auer kirjoittaa kauhua ja perinteistä fantasiaa, joka kumpuaa skandinaavisesta mytologiasta. Omien sanojensa mukaan hän pyrkii välttämään mustavalkoisuutta, puhdasta pahuutta ja hyvyyttä sekä muita fantasiakirjallisuuden kliseitä.
Yksityiselämä
Ilkka Auer kirjoitti ylioppilaaksi 1984 Oulunkylän yhteiskoulusta ja opiskeli kauppaopiston markkinointilinjalla. Hän avioitui vuonna 1991 ja perheeseen kuuluu vuonna 2004 syntynyt tytär.